## Likumprojekta „Grozījumi likumā „Par valsts un pašvaldību kapitāla daļām un kapitālsabiedrībām”” anotācija

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likumprojekts sagatavots saskaņā ar Valsts un pašvaldību institūciju amatpersonu un darbinieku atlīdzības likuma pārejas noteikumu 2.punkta 2.apakšpunktu, kas paredz, ka Ministru kabinets izstrādā un iesniedz Saeimai līdz 2010.gada 1.septembrim — likumprojektus par atalgojumu un sociālajām garantijām valsts un pašvaldību kapitālsabiedrībās, publiski privātajās kapitālsabiedrībās un kapitālsabiedrībās, kurās valsts, pašvaldības vai publiski privātajai kapitālsabiedrībai pieder visas kapitāla daļas, kā arī privāto tiesību juridiskajās personās, kuras pilda valsts budžeta pārvaldes uzdevumus vai saņem valsts budžeta vai pašvaldību budžetu līdzekļus. |
|  2. |  Pašreizējā situācija un problēmas | Šobrīd atbilstoši likumam „Par Valsts un pašvaldību kapitāla daļām un kapitālsabiedrībām” dalībnieku/akcionāru sapulce saskaņo valdes izstrādātos sabiedrības darbinieku atlīdzības noteikšanas svarīgākos nosacījumus pabalstu un kompensāciju izmaksai, izdevumu segšanai, prēmēšanai un citādai materiālajai stimulēšanai, mēnešalgu (darba algu) maksimālos apmērus, kā arī citus ierobežojošos nosacījumus.Likumprojekts izstrādāts, lai nodrošinātu stingrāku uzraudzību no akcionāru / dalībnieku sapulces puses jautājumā par kapitālsabiedrību darbinieku atalgojuma noteikšanu, tādējādi izpildot Pasaules Bankas ieteikumus.  |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Likumprojekts paredz pienākumu dalībnieku / akcionāru sapulcei saskaņot arī kapitālsabiedrības darbinieku atlīdzības noteikšanas svarīgākās vadlīnijas (pamatprincipus, kritērijus un apmēru ierobežojumus) atalgojuma veidošanas mehānismam, pabalstu un kompensāciju izmaksai, izdevumu segšanai, prēmēšanai un citādai materiālajai stimulēšanai, mēnešalgu (darba algu) maksimālos apmērus un citus ierobežojošos nosacījumus. Tādējādi tiks nodrošināts, ka dalībnieku/akcionāru sapulce gūst pilnīgāku priekšstatu par atlīdzības sistēmu kapitālsabiedrībā un tās atbilstību ekonomiskajai situācijai valstī, kā arī par atlīdzībai paredzētā finansējuma apjomu un tā izlietojumu.Vienlaicīgi likumprojekts paredz ka valdei ir nepieciešama dalībnieku / akcionāru sapulces iepriekšēja piekrišana sabiedrības darbinieku atlīdzības izmaksai paredzētā maksimālā finansējuma apjoma nākamajam kalendārajam gadam apstiprināšanā, kuru saskaņā ar vadlīnijām (mainoties ražošanas apjomam un tirgus nosacījumiem) valde var koriģēt.  |
|  5. |  Projekta izstrādē iesaistītās institūcijas | Nav |
|  6. |  Iemesli, kādēļ netika nodrošināta sabiedrības līdzdalība | Likumprojekts attiecas tikai uz kapitālsabiedrību dalībnieku / akcionāru sapulces un valdes darbības kompetenci, līdz ar to sabiedrības līdzdalība nav nepieciešama. |
|  7. |  Cita informācija |  |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Kapitālsabiedrību dalībnieku / akcionāru sapulce un valde. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Kapitālsabiedrību darbinieki. |
|  3. |  Tiesiskā regulējuma finansiālā ietekme |  Nav attiecināms |
|  4. |  Tiesiskā regulējuma nefinansiālā ietekme |  Nav attiecināms |
|  5. |  Administratīvās procedūras raksturojums |  Nav attiecināms |
|  6. |  Administratīvo izmaksu monetārs novērtējums |  Nav attiecināms |
|  7. |  Cita informācija |  Nav |
|  **III. Tiesību akta projekta ietekme uz valsts budžetu un pašvaldību budžetiem** |
| *Nav attiecināms* |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Nav |
|  2. |  Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| *Nav attiecināms* |
| **VI. Sabiedrības līdzdalība un šīs līdzdalības rezultāti** |
| *Nav attiecināms* |
| **VII. Tiesību akta projekta izpildes nodrošināšana un tās ietekme uz institūcijām** |
| *Nav attiecināms* |

Finanšu ministrs A.Vilks

2010.12.15. 8:57

468

Artemjeva;

67095599; Ineta.Artemjeva@fm.gov.lv